
๏ แต่ละวันก้าวเริ่มเติมชีวิต
ร่ายลิขิตเลบงบทเพลงฝัน
ท่วงทำนองว่ายวัฏฏ์อัศจรรย์
ตราบสิ้นวันว่ายเวิ้งในเพลิงภพ

๏ กว่าจะถึงที่หมายสุดปลายฝัน
กว่าถึงวันมุ่งใฝ่ได้ประสบ
หากท่ามทางว้างเวิ้งสิ้นเพลิงคบ
คงอาจกลบกองหวังอยู่ข้างทาง

๏ ก้าวเริ่มแท้ไม่รู้อยู่ที่ไหน
ก้าวต่อไปก็ไม่เห็นกี่เพ็ญสาง
ก้าวสุดท้ายไร้แลแม้เลือนราง
รู้แต่ก้าวนี้ย่างอย่างมั่นใจ

๏ จะเนิ่นช้าก็เพียงเสียงกาลบอก
กระซิบหลอกข่มขวัญเพื่อหวั่นไหว
เมื่อเส้นทางวันนี้มีแสงไฟ
จะล้านไกลแค่เท้าเพียงก้าวเดียว ๚ะ๛

